Normalt lever rotterne i det skjulte. Men sammen med efterårets kulde og fugt kommer de frem. - Det er da mange år siden, der har været så meget pres på som nu, siger skadedyrsbekæmper Teddy Christensen fra Mortalin, der bekæmper rotter for Aalborg Kommune. Alene i Aalborg er der omkring 30 anmeldelser om dagen. Hos Kloak-firmaet NKI, viser de sig også oftere på skærmen. - Det er hyppigere, at vi bliver kaldt ud til rottesager nu end hvis vi går to år tilbage, siger Lars Rasmussen, tv operatør hos NKI. Man har pligt til at melde det til kommunen, hvis man har rotter.

Opsummering:
2012 ser ud til at blive et rigtigt rotteår. Det er flere år siden, skadedyret har myldret så meget frem.